laion/Wikipedia-Exotic huggingface dataset:
אילנית הקוף

אילנית הקוף (שם מדעי: Phyllomedusa sauvagii) הוא מין של דו-חיים ממשפחת האילניתיים, החי ביערות הגשם של אמריקה הדרומית בברזיל, בוליביה, פרגוואי וארגנטינה. אילנית זו היא שוכנת עצים מובהקת והיא בעלת זרועות ארוכות ואצבעות חזקות העוזרות לה להיאחז בענפים. אורכה מגיע ל-70–90 מ"מ בזכרים ו-83–96 מ"מ בנקבות. היא בעלת גוף עגלגל בעל עור גבשושי שצבעו ירוק ובעל פסים מעטים לבנים לצידי גופם ועל הבטן. בעורה של אילנית זו ישנם ליפידים רבים, חומצת שתן ובלוטות המפרישות שומנים המגוננים עליה מהשמש, אך הם מופרשים מרגליה והיא צריכה למרוח אותם על גופה כדי להתגונן מהשמש. היא עושה זאת כדי להתחמם כראוי ולהיות פעילה רוב שעות היממה בג'ונגל. למעשה האילנית (שהיא סוג של צפרדע), השתחררה מהצורך להיות בסביבה לחה אך הראשנים צריכים לחיות במים. היא מטילה ביצים על ענף מעל המים והראשנים נופלים אליו בבקיעתם. האילנית מפרישה מעורה הרבה סוגי פפטידים בעלי הרבה שימושים מדעיים כמו הפפטיד Dermorphin. מצב שימור הצפרדע הוא ללא חשש. צפרדע הקמבו - קרובתה לסוג מדיה וקבצים בנושא אילנית הקוף בוויקישיתוף אילנית הקוף, באתר ITIS (באנגלית) אילנית הקוף, באתר NCBI (באנגלית) אילנית הקוף, באתר Animal Diversity Web (באנגלית) אילנית הקוף, באתר האנציקלופדיה של החיים (באנגלית) אילנית הקוף, באתר GBIF (באנגלית) אילנית הקוף באתר הרשימה האדומה של IUCN
Rainbow S.p.A

Rainbow S.p.A.‎ (בעבר נקרא: Rainbow S.r.l.‎) היא חברת הפקה איטלקית שהוקמה בשנת 1995. החברה מפיקה סרטים וסדרות טלוויזיה וידועה בהפקת הסדרה "מועדון ווינX". מנכ"ל החברה הוא איג'יניו סטראפי. החברה הוקמה בלורטו בשנת 1995 על ידי איג'יניו סטראפי יחד עם שני שותפים, לואיגינו פיגיני וג'וזפה קזאלי. הפרויקט הראשון של החברה הייתה הפקת סדרת האנימציה "טומי ואוסקר" ואחריו הועלה סרט מצויר בשם "טומי ואוסקר: הסרט". ההפקה הפופולרית ביותר של החברה היא "מועדון ווינX", סדרת טלוויזיה מונפשת ששודרה לראשונה בשנת 2004. הסדרה פורסמה מעל ל-150 מדינות, ונוצרו לה סדרות המשך וסרטים. החברה עבדה מאז על כמה סדרות טלוויזיה, ביניהן "הנטיק". בנוסף, בשנת 2012 החברה הפיקה סדרת אנימציה בשילוב לייב אקשן בשם "מיה ואני". בשנת 2016 החברה הפיקה את הסדרה "מגי וביאנקה: חברות בסטייל". החברה, בשיתוף פעולה עם Rainbow CGI, עשתה גם סרטי קולנוע, ביניהם הפקת התלת-ממד הראשונה של איטליה, "מועדון ווינX: הרפתקה קסומה". בשנת 2015 רכשה החברה את אולפן האנימציה הקנדי "Bardel Entertainment". ביולי 2017 החברה לקחה 60% מ-"Gruppo Ivas", הכוללת גם את "Colorado Film" שהוקמה בשנת 1986 על ידי המפיק מוריזיו טוטי, הבמאי גבריאלה סלווטרוס והשחקנים דיאגו אבטנטונו ופאולו רוסי. Rainbow CGI הוא אולפן שנוצר על ידי Rainbow S.p.A.‎, ומטרתו ליצור סדרות טלוויזיה וסרטים בהנפשה ממוחשבת. אתר האינטרנט הרשמי של Rainbow S.p.A (באיטלקית ובאנגלית) Rainbow S.p.A, ברשת החברתית פייסבוק Rainbow S.p.A, ברשת החברתית אינסטגרם Rainbow S.p.A, ברשת החברתית LinkedIn Rainbow S.p.A, סרטונים בערוץ היוטיוב
שמחה בונים ארנפלד

הרב שמחה בונים ארנפלד (בכתיב מיושן: עהרנפלד; תרפ"ט, 1929 – א' בסיוון תשע"ח, 15 במאי 2018) היה אב בית דין קהילת מטרסדורף, ראש ישיבת 'חתן סופר' בבורו פארק, מזקני ראשי הישיבות וחבר מועצת גדולי התורה בארצות הברית. נולד בעיירה מטרסדורף באוסטריה, לרב שמואל ארנפלד שכיהן כרבה האחרון של העיר מטרסדורף לפני מלחמת העולם השנייה וצאצא של החת"ם סופר, ולבת הרב דוד צבי ארנפלד, ששניהם היו נכדים משותפים של הרב שמחה בונים ארנפלד, בעל "מענה שמחה" שעל שמו הוא נקרא. בשנת תרצ"ח (1938) עזבה משפחת ארנפלד את אוסטריה לכיוון ארצות הברית. באותן שנים הלך ללמוד ביחד עם אחיו הרב עקיבא בישיבת תורה ודעת אצל הרב שלמה היימן והיה מתלמידיו הקרובים. לאחר שפתח אביו את ישיבת "חתן סופר" עבר ללמוד בה. נישא לשיינא, בתו של אב בית דין טשאקווא, הרב שמואל אברהם זלטנרייך. בשנת ה'תשי"ח (1958) ייסד אביו בירושלים את השכונה החרדית קריית מטרסדורף. מאז היה מגיע מעת לעת להנהיג גם את הקהילה בישראל, בה הוקמו מוסדות מענה שמחה וישיבת בית שמואל על שם אביו. לאחר פטירת אביו בחג השבועות תש"ם, מילא את מקומו כגאב"ד מטרסדורף. מלבד זאת נטל חלק בפעילות מועצת גדולי התורה של ארצות הברית, ופעל רבות בהמשכת נחלת מורשת ותורת ה'חתם סופר', ואף נטל חלק פעיל בהנהגה של יהדות ארצות הברית. בחודש האחרון לחייו אושפז בבית החולים במצב קשה, ובבית מדרשו 'חתן סופר' מטרסדורף בשכונת בורו פארק בברוקלין נערכו תפילות רבות וחיזוקים להחלמתו, בא' בסיוון תשע"ח נפטר, הלווייתו התחילה בארצות הברית מישיבת חתן סופר בבורו פארק, במעמד רבנים ומאות אנשים, ארונו הובא ארצה ויצא מהיכל ישיבת בית שמואל בקרית מטרסדורף בירושלים שם ספד לו בין השאר אחיינו הרב יצחק יחיאל ארנפלד, ונקבר בהר המנוחות ליד קבר אביו. הרב שמחה בונים אהרנפלד, זצ"ל באתר המודיע (באנגלית) רבי שמחה בונים ערנפלד זצ"ל תולדות ושורשים - עצי משפחה חבר המועצת וראש הישיבה: הגרש"ב ארנפלד הלך לעולמו אתר בחדרי חרדים א' בסיוון תשע"ח. מסע ההלוויה של כ"ק הגה"צ גאב"ד מאטערסדארף זצ"ל • שידור חי אתר יוטיוב.
לטאת חומה לילפורד

לטאת חומה לילפורד (שם מדעי: Podarcis lilfordi) היא מין של לטאה ממשפחת הלטאיים החיה רק על האיים הבלאריים שבספרד. היא קרובתה לסוג של לטאת החומה האיטלקית. היא מצויה בסכנת הכחדה. את שמה היא קיבלה על שם החוקר תומאס לילפורד ה-4. הלטאה מגיעה לאורך מקסימלי של 8 ס"מ, כשמרבית הפרטים קטנים מכך בהרבה. היא בעלת עור קשקשים חום-ירקרק עם כמה פסים לאורך עמוד השדרה, בטן בצבע תכלת, קרם או לבן. לצעירים ישנם לעיתים זנבות כחולים. ללטאה ישנם הרבה תת-מינים ולכל אחד צבע מעט שונה, אף שהם חיים באותם איים. הלטאה חיה באזורי סלעים, בתות ושדות ברחבי האיים הבלאריים ומגיעה עד החופים. כמה תת-מינים חיים בחורשות קטנות באי קבררה. היא פעילה במשך היום והיא אינה ביישנית ולא מפחדת מאנשים. הלטאות מחפשות במשך היום חרקים, עכבישים וחלזונות אך מגוונת בירקות שונים ובצוף ואבקה מפרחים. מספר פרחים האנדמיים לאי מתבססים על לטאה זו כמין המאביק שלהם, ביניהם אלת המסטיק, קריתמון ימי, שום גבוה, Carlina corymbosa וחבצלת החוף. חלק מהלטאות פיתחו יחסי תלות עם הלוף הריחני Helicodiceros muscivorus. לטאות אלה ניזונות גם משיירי מזון שנאספים בקיני שחפים או בז חופים. בעתות רעב הן לא יהססו לפנות לקניבליזם. הלטאה נמצאת בסכנת הכחדה בטבע, ככל הנראה עקב הבאה של מינים פולשים לאיים כמו חתולים, חמוס גמדי ובעיקר נחשי כיפה טורפים. Podarcis lilfordi lilfordi Podarcis lilfordi addayae Podarcis lilfordi balearica Podarcis lilfordi brauni Podarcis lilfordi carbonerae Podarcis lilfordi codrellensis Podarcis lilfordi colomi Podarcis lilfordi conejerae Podarcis lilfordi espongicola Podarcis lilfordi estelicola Podarcis lilfordi fahrae Podarcis lilfordi fenni Podarcis lilfordi gigliolii Podarcis lilfordi hartmanni Podarcis lilfordi hospitalis Podarcis lilfordi imperialensis Podarcis lilfordi isletasi Podarcis lilfordi jordansi Podarcis lilfordi kuligae Podarcis lilfordi nigerrima Podarcis lilfordi planae Podarcis lilfordi probae Podarcis lilfordi porrosicola Podarcis lilfordi rodriquezi Podarcis lilfordi sargantanae Podarcis lilfordi toronis Podarcis lilfordi xapaticola מדיה וקבצים בנושא לטאת חומה לילפורד בוויקישיתוף לטאת חומה לילפורד, באתר NCBI (באנגלית) לטאת חומה לילפורד, באתר Animal Diversity Web (באנגלית) לטאת חומה לילפורד, בבסיס הנתונים ARKive (באנגלית) לטאת חומה לילפורד, באתר האנציקלופדיה של החיים (באנגלית) לטאת חומה לילפורד, באתר GBIF (באנגלית) לטאת חומה לילפורד באתר הרשימה האדומה של IUCN
אור כוכב

"אור כוכב" הוא סינגל שהוקלט על ידי הזמרת הישראלית שרית חדד. השיר יצא לאור ב-16 בפברואר 2011, כסינגל הרביעי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום ה-27 במצעד של רשת ג', ואף הושמע לראשונה במפגש מעריצים אותו קיימה שרית חדד כמה ימים לפני צאתו הרשמית. השיר נכתב על ידי יוסי בן דוד שכתב את להיטה "אהבה בתוכי", הופק על ידי אבי גוטמן והולחן על ידי סאלים סאלאמה. השיר הוא מעין בלדה ים-תיכונית בה חדד מספרת על אהבתה העזה כלפי מישהו שהיא מייחלת להיות איתו. יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות רבה, ונכון ל-25 באוגוסט 2018, מונה הצפיות שלו עומד על כ-3.3 מיליון צפיות, מה שהופך אותו לאחד מהנצפים ביותר מתוך האלבום. סרטון השיר "אור כוכב" באתר יוטיוב אבירם הגיב, אור כוכב, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 17.3.2011 – פזמונט, באתר pizmonet.co.il "שרית חדד - "אור כוכב"". mako. 2011-02-20. נבדק ב-2018-08-26. מילים לשיר אהבה בתוכי - שרית חדד, באתר שירונט מילים לשיר אור כוכב - שרית חדד, באתר שירונט "אור כוכב - יוסמיוסיק". יוסמיוסיק. 2011-02-20. נבדק ב-2018-08-26. Ariel Zemach, מה חובותיה המשפטיות של ישראל כלפי אוכלוסיית עזה?, SSRN Electronic Journal, 2010 doi: 10.2139/ssrn.1630307 SaritHadadOfficial, YouTube
יפה יפה

"יָפֶה יָפֶה" הוא סינגל שהוקלט על ידי הזמרת הישראלית שרית חדד. השיר יצא לאור ב-19 במרץ 2012, כסינגל שלא מתוך אלבום, על ידי חברת התקליטים אבי גואטה הפקות בע"מ. השיר זכה להצלחה ועם צאתו כבש את פסגת המצעד של מדיה פורסט, והגיע למקום השלישי ברשת ג'. השיר נכתב על ידי דיקלה ומור שלומוביץ, הולחן על ידי דיקלה והופק על ידי רן שם טוב. במקור, תוכנן השיר לתפקד כסינגל הראשון והפותח מתוך האלבום ה-21 של שרית חדד, אך בסוף הוחלט שלא לכלול אותו באף אלבום. יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל. טרם הוציאה את הוידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות נאה, ונכון ל-25 באוגוסט 2018, מונה הצפיות שלו עומד על קרוב למיליון צפיות. סרטון השיר "יפה יפה" באתר יוטיוב אדיר הגיב, שרית חדד - לינדה, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) אסף נבו, ‏שרית חדד ושלמה ארצי, ראש בראש בפסגה, באתר ‏מאקו‏, 29 במרץ 2012 14.6.2012 – פזמונט, באתר pizmonet.co.il מילים לשיר יפה יפה - שרית חדד, באתר שירונט אור ברנע, יפה לה: שרית חדד מוציאה שיר חדש - "יפה יפה", באתר ynet, 19 במרץ 2012 שרית חדד מוציאה שיר חדש - "יפה יפה", באתר וואלה, 19 במרץ 2012 "שרית חדד - יפה יפה". יוסמיוסיק. 2012-03-19. נבדק ב-2018-08-26. SaritHadadOfficial (2012-03-19), שרית חדד - יפה יפה - Sarit Hadad - Yafe Yafe, נבדק ב-2018-08-26
הדיוויזיה ה-246 (ורמאכט)

הדיוויזיה ה-246 (בגרמנית: 246. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-26 באוגוסט 1939, והועמדה תחת פיקוד אריך דנקה, ובמהלך המערכה בפולין שהתה בחזית המערבית כעתודת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-37 במסגרת הארמייה הראשונה, וביולי 1940 שוחררו כוחות הדיוויזיה. במרץ 1942 גויסו כוחות הדיוויזיה מחדש, והיא הוצבה בצרפת תחת פיקוד הארמייה השביעית, ובפברואר 1942 נשלחה לחזית המזרחית, שם פעלה תחת פיקוד הארמייה התשיעית, ולחמה עמה בקרב רז'ב הראשון ובקרב רז'ב השני. במרץ 1943 הועברה הדיוויזיה תחת פיקוד הארמייה הרביעית, ולחמה עמה בקרב סמולנסק (1943). בספטמבר 1943 הועברה הדיוויזיה תחת פיקוד ארמיית הפאנצר השלישית, ולחמה עמה במהלך מבצע בגרטיון, עד להשמדתה ב-3 באוגוסט 1944. ב-15 בספטמבר 1944 הוקמה הדיוויזיה מחדש בבוהמיה כדיוויזיית פולקסגרנדיר, על בסיס דיוויזיית הפולקסגרנדיר ה-565 שהוקמה ב-26 באוגוסט 1944 על בסיס שרידי דיוויזיית מורביה ודיוויזיית הסער ה-78. באוקטובר לחמה הדיוויזיה במהלך הקרב על אאכן כחלק מהקורפוס ה-81 במסגרת הארמייה השביעית, ובמהלך הקרב על הבליטה היא לחמה כחלק מהקורפוס ה-67 במסגרת ארמיית הפאנצר השישית. לאחר מכן לחמה הדיוויזיה בקרבות בגרמניה, וב-8 במאי 1945 נכנעו שרידי הדיוויזיה באברבאך. אריך דנקה (26 באוגוסט 1939 - 13 בדצמבר 1941) מקסימיליאן סירי (13 בדצמבר 1941 - 16 במאי 1943) קונרד פון אלברטי (16 במאי 1943 - 12 בספטמבר 1943) היינץ פיביג (12 בספטמבר 1943 - 5 באוקטובר 1943) וילהלם פאליי (5 באוקטובר 1943 - 20 באפריל 1944) קלאוס מילר-בילוב (20 באפריל 1945 - 3 באוגוסט 1944) גרהרד וילק (15 בספטמבר 1944 - נובמבר 1944) פטר קרטה (נובמבר 1944 - 1 בינואר 1945) ולטר קיהן (1 בינואר 1945 - 8 במאי 1945) הדיוויזיה ה-246 באתר lexikon-der-wehrmacht דיוויזיית הפולקסגרנדיר ה-246 באתר lexikon-der-wehrmacht דיוויזיית הפולקסגרנדיר ה-565 באתר lexikon-der-wehrmacht ליתר דיוק - הפיקוד המיוחד הגבוה ה-37 (Höheres Kommando z.b.V. XXXVII)
סוף שבוע בפריז

"סוף שבוע בפריז" הוא סינגל שהוקלט על ידי הזמרת הישראלית שרית חדד. השיר יצא לאור ב-23 במרץ 2011, כסינגל החמישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום הרביעי במצעד של רשת ג', והשני במצעד של מדיה פורסט. השיר נכתב והולחן על ידי דודי מלכה, והופק על ידי תמיר צור. השיר הוא שיר בסגנון הפופ, המשלב בתוכו גם את סגנון הים-תיכוני. בשיר כשמו, יש אזכור לעיר פריז שבצרפת, והוא מעין שיר אהבה. עם השיר הופיעה שרית חדד בהיכל מנורה מבטחים. את ההופעה העלתה בהמשך לערוץ היוטיוב. טרם הוציאה את הוידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות רבה, ונכון ל-25 באוגוסט 2018, מונה הצפיות שלו עומד על כ-2.6 מיליון צפיות. סרטון השיר "סוף שבוע בפריז" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 16.6.2011 – פזמונט, באתר pizmonet.co.il מאיה בפסגה, מנצחת את שרית, באתר ‏מאקו‏, 1 באפריל 2011 מילים לשיר סוף שבוע בפריז - שרית חדד, באתר שירונט SaritHadadOfficial (2011-03-20), שרית חדד סוף שבוע בפריז - Sarit Hadad - Weekend in Paris, נבדק ב-2018-08-26 SaritHadadOfficial (2014-06-10), שרית חדד - סוף שבוע בפריז בהופעה חיה מהיכל נוקיה, נבדק ב-2018-08-26 Media Forest, web.archive.org, ‏2019-02-26
פרס לורנס אוליבייה לשחקן השנה בהפקה מחודשת

פרס לורנס אוליבייה לשחקן השנה בהפקה מחודשת היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד ב-1976 בשם "פרסי איגוד תיאטראות וסט אנד", ושמו הוחלף ב-1984 לכבוד השחקן האנגלי לורד אוליבייה. ב-1984 אוחד הפרס עם פרס לורנס אוליבייה לשחקן השנה במחזה חדש לפרס יחיד לשחקן הטוב ביותר. בטקס בשנת 1988 הוענק הפרס בפעם האחרונה. אתר האינטרנט הרשמי של פרס אוליבייה
צפרדע קצרת ראש

צפרדע קצרת ראש או צפרדע גשם (שם מדעי: Breviceps) הוא סוג של צפרדעים ממשפחת הברוויסיפיטיים החיות באפריקה הדרומית ובעיקר בדרום אפריקה. צפרדעים אלה מעוגלות, קצרות רגליים ובעלות גב מנופח ומעוגל והם בעלי דו-צורתיות זוויגית בה הזכרים קטנים בהרבה מהנקבות. הן נראות לעיתים נדירות עקב שהותם מתחת לאדמה או לעלים במשך היום ורק במהלך הלילה הן יוצאות לצוד חרקים שונים ובעיקר נמלים וטרמיטים הנאספים עם לשונם הגדולה. הצפרדעים הופכים לראשנים ללא שהייה במים, והם בוקעים בקבוצות ביצים, בשלוליות מתחת לאדמה, עד להתבגרותם. כמו ששמם מציין, הצפרדעים יוצאות החוצה לחפש מזון ברגע שיורד גשם ויש הרבה לחות באוויר. Breviceps acutirostris Breviceps adspersus Breviceps bagginsi Breviceps branchi Breviceps fichus Breviceps fuscus Breviceps gibbosus Breviceps macrops Breviceps montanus Breviceps mossambicus Breviceps namaquensis Breviceps poweri Breviceps rosei Breviceps sopranus Breviceps sylvestris Breviceps verrucosus מדיה וקבצים בנושא צפרדע קצרת ראש בוויקישיתוף צפרדע קצרת ראש, באתר ITIS (באנגלית) צפרדע קצרת ראש, באתר NCBI (באנגלית) צפרדע קצרת ראש, באתר Animal Diversity Web (באנגלית) צפרדע קצרת ראש, באתר האנציקלופדיה של החיים (באנגלית) צפרדע קצרת ראש, באתר GBIF (באנגלית)
טריטון אלפיני

טריטון אלפיני (שם מדעי: Ichthyosaura alpestris) הוא מין דו-חי מתת-משפחת הטריטונים שבמשפחת הסלמנדריים והוא המין היחיד בסוגו. בעבר השתייך לסוג טריטון. מין זה מצוי בהרי האלפים בטבע. אצל טריטונים אלה הזכרים קטנים מהנקבות ואורכם 9 ס"מ, לעומת הנקבות המגיעות לאורך 12 ס"מ. הטריטון בעל גוף לח בצבע כחול כהה עם עמוד שדרה כתום לאורך גבו עד הזנב. הצידיים לבנים ומכוסים בנקודות שחורות והבטן אדומים והראש בהיר, מכוסה בנקודות ובעל שק גרון זהוב. לאחר עונת ההזדווגות הטריטונים משנים צבע לחום מוסווה. הטריטון חי בטבע במרכז אירופה ובדרום אירופה, אך הגיע גם לחצי האי האיברי ולצפון איטליה. הוא מצוי באזורי הרים ויערות הרריים וגם בפארקים וגנים לאומיים. בחורף הם נכנסים לתרדמת חורף וכשהם מתעוררים באביב הם מתחילים להתרבות בבריכות ההרריים הקרים. כמו רוב הדו-חיים הראשנים גדלים במים ואחר כך עולים ליבשה. הטריטון אוכל חיות קטנות יותר כמו חרקים, תולעים ושבלולים בעזרת לשונו הדביקה. מדיה וקבצים בנושא טריטון אלפיני בוויקישיתוף טריטון אלפיני, באתר ITIS (באנגלית) טריטון אלפיני, באתר NCBI (באנגלית) טריטון אלפיני, באתר האנציקלופדיה של החיים (באנגלית) טריטון אלפיני, באתר GBIF (באנגלית) טריטון אלפיני באתר הרשימה האדומה של IUCN
בוצ'ייקוב

בוצ'ייקוב (בבלארוסית: Бачэйкава, בצ'ייקבה; ברוסית: Бочейково, בוצ'ייקובו) הוא יישוב במחוז ויטבסק בבלארוס, הוא ממוקם 22 ק"מ מביישינקוביץ הסמוך לנהר אולה הזורם אל הדווינה. הכפר נזכר לראשונה בשנת 1460 כשהוא בבעלותה של אצולת ימנטוביצ'ה. העיר נחרבה ונהרסה פעמים רבות, כמו נשרפה בשנת 1654 במהלך מלחמת רוסיה-פולין. אחר חלוקת פולין בשנת 1793 עבר היישוב לשלטון האימפריה הרוסית. בעת שליטת האימפריה הרוסית היישוב הפך לעיר יריד מחוזית, והיו מתקיימים בה ירידים שלוש פעמים בשנה. בשנת 1886 היו בעיר 250 איש (29 בתי אב) לפי מפקד האוכלוסין. מאחר שהכפר בוצ'ייקוב עמד על הדרך הראשית מוויטבסק לווילנה החליט הצאר ניקולאי להקים בו ביצורים אזוריים, תוכנית שלא יצאה אל הפועל. בסתיו 1918 כבשו הגרמנים את בוצ'ייקוב. לפני מלחמת העולם השנייה התגוררו בכפר 432 איש. במהלך המלחמה הנאצים שרפו 87 בתים. פרק זה לוקה בחסר. אנא תרמו לוויקיפדיה והשלימו אותו. בעיירה זו התקיימה קהילה יהודית. במקום בית עלמין יהודי. מדיה וקבצים בנושא בוצ'ייקוב בוויקישיתוף בוצ'ייקוב ביברייסקיה אנציקלופדיה (ברוסית) "בוצ'ייקוב", באתר JewishGen (באנגלית) Бочейково // Военная энциклопедия : [в 18 т.] / под ред. В. Ф. Новицкого [и др.]. — СПб. ; [М.] : Тип. т-ва И. Д. Сытина, 1911—1915. ערך זה הוא קצרמר בנושא יישובים בבלארוס. אתם מוזמנים לתרום לוויקיפדיה ולהרחיב אותו.
צפרדע סוף צבועה

צפרדע סוף צבועה (שם מדעי: Hyperolius marmoratus) היא מין צפרדע קטנה ממשפחת ההיפרוליים החיה בדרומה של אפריקה. אורך צפרדע זו 2.5–3.5 סנטימטר והיא בעלת עור לח בצבעים המתחלפים במהלך הלילה, אז הם בולטים יותר כשיש פחות טורפים. צבע הצפרדע ירוק חיוור עם נקודות לבנות על הגב ובלילה הצבע יכול להיות שחור מפוספס בצהוב ולבן והרגליים אדומות. מתחת לגרום הצפרדע מנפחת שק גרוני גדול מאוד ביחס למידותיה ויכולה להרעיש מאוד. הזכרים בעיקר פולטים קריאות בעונת הרבייה, כדי למשוך נקבות, המחפשות את הזכר הרועש ביותר. הם עולים על צמחי מים שונים כמו קנה וסוף ועליהם קוראים. ההזדווגות נערכת על הגבעולים ולאחר מכן הנקבה מטילה במים שורות ביצים שקופות. הצפרדע נפוצה במגוון בתי גידול הכוללים יערות, סוואנות, ערבות עשב, ביצות, נהרות קטנים, אגמים ואפילו בכפרים וגנים עירוניים בדרומה של אפריקה בדרום אפריקה, מלאווי, מוזמביק, סווזילנד, זימבבואה, בוצואנה, לסוטו וטנזניה. צפרדע סוף מצויה מדיה וקבצים בנושא צפרדע סוף צבועה בוויקישיתוף צפרדע סוף צבועה, באתר ITIS (באנגלית) צפרדע סוף צבועה, באתר NCBI (באנגלית) צפרדע סוף צבועה, באתר האנציקלופדיה של החיים (באנגלית) צפרדע סוף צבועה, באתר GBIF (באנגלית) צפרדע סוף צבועה באתר הרשימה האדומה של IUCN
ריקלין ושות

ריקלין ושות היא תוכנית אקטואליה ששודרה בערוץ עכשיו 14, בהגשת שמעון ריקלין עד 19 במאי 2024. התוכנית עלתה לאוויר באוגוסט 2018. בעבר הוגשה התוכנית במתכונת משותפת, שמעון ריקלין ואראל סג"ל. לאחר מכן הגיש ריקלין את התוכנית לצדו של ינון מגל, והחל מ-19 במאי בוטלה התוכנית, ובמקומה עלתה התוכנית ריקלין וסג"ל בשנית. התוכנית מאופיינת בראיונות ופובליציסטיקה. שני המגישים מביעים לרוב עמדות ימניות-שמרניות, אולם יש הקפדה לארח בעלי עמדות המייצגות את הצד השני ולעיתים אף את הקיצוניים שבהם. בתוכנית מתארחים פוליטיקאים ואנשי ציבור, ומופיעים בה זרים וישראלים. ב-7 בנובמבר 2018 הודיע סג"ל כי הוא עוזב את ערוץ 20, ואת מקומו בתוכנית החליף ינון מגל. בהתאם לכך, שונה שם התוכנית ל"ריקלין&מגל". ב-23 ביולי 2019 עבר מגל להגיש את תוכנית "הפטריוטים" בערוץ, ושמה של התוכנית מותגה ל"ריקלין ושות" במסגרת ערוץ עכשיו 14. דף התוכנית, באתר עכשיו 14 ריקי רט, ‏"במקום שהדתיים יכבשו את התקשורת, היא כובשת אותם", בעיתון מקור ראשון, 26 באוגוסט 2018 דוד ורטהיים‏, "נתניהו הוא שליח השם". סגל וריקלין השתוללו באולפן וואלה, באתר וואלה, 26 ביולי 2018 נדב מנוחין‏, הסיאנס של ערוץ 20: יגאל עמיר גויס לטקס גירוש שדים שכולו הסרת אחריות, באתר וואלה, 3 בדצמבר 2018 אלכסנדר כץ, אראל סג"ל עוזב את ערוץ 20; מתקרב לחתימה בתאגיד השידור, באתר אייס, ‏7 בנובמבר 2018 אלכסנדר כץ, במקום אראל סג"ל: ינון מגל מצטרף לערוץ 20 וישדר עם ריקלין, באתר אייס, ‏20 בנובמבר 2018 אלי אחימאיר, מה קורה בערוץ: שני כתבים נוספים עוזבים, באתר בחדרי חרדים, 13 ביוני 2019 אלכסנדר כץ, ערוץ 20 מחזיר את הפטריוטים: ינון מגל יוביל את התוכנית באתר אייס, 13 ביוני 2019
חפרית אוסטרלית

חפרית אוסטרלית (שם מדעי: Notaden) הוא סוג של חסרי זנב ממשפחת המיובטרכיים החיים רק בצפון ובמרכז יבשת אוסטרליה. בסוג ארבעה מינים. מיני החפרית מזכירים בצורתם את צפרדע הגשם מדרום אפריקה או את החפריות או החפריות האמריקאיות אך קרובים יותר לקרפדות ולאילניות. אורכם עד 7 ס"מ וגופם עגלגל מאוד ו"בולע" את ראשם כשצווארם קצר ביותר. הרגליים קצרות והעור יבש ובעל יבלות בולטות, כשלחלק מהמינים יש הפרשות רעילות ממנו. הצפרדעים חיות באזורים שונים ביבשת אך נחות בתרדמה מתחת האדמה בעונות החמות. ברגע שיורד גשם הצפרדעים יוצאות לאכול פרוקי-רגליים כמו נמלים ולהתרבות. את הביצים הם מטילות מתחת לאדמה, שם לח יותר מהקרקע הצחיחה. Notaden bennettii Notaden melanoscaphus חפרית מדבר אוסטרלית (Notaden nichollsi) Notaden weigeli מדיה וקבצים בנושא חפרית אוסטרלית בוויקישיתוף חפרית אוסטרלית, באתר ITIS (באנגלית) חפרית אוסטרלית, באתר NCBI (באנגלית) חפרית אוסטרלית, באתר האנציקלופדיה של החיים (באנגלית) חפרית אוסטרלית, באתר GBIF (באנגלית)
קובי קובי

קובי קובי (באנגלית: Jacob Two-Two, "ג'ייקוב שתיים-שתיים") היא סדרת טלוויזיה קומית מונפשת קנדית, שמבוססת על סדרת הספרים "Jacob Two-Two" שחיבר מרדכי ריצ'לר. הסדרה הופקה על ידי Nelvana ו-Story Entertainment‏ 9 (עונה 5) בשיתוף YTV ו-Salter Street Films. הנפשת הסדרה נעשתה על ידי Funbag Animation Studios,‏ Atomic Cartoons ו-Nitrogen Studios. הסדרה שודרה במקור בקנדה בערוץ YTV, החל מ-7 בספטמבר 2003 עד 19 במאי 2006. בישראל הסדרה שודרה בדיבוב עברי בערוץ הילדים בין השנים 2004–2006. לסדרה הופקו 5 עונות ובהן 62 פרקים באורך 22 דקות. הסדרה עוקבת אחר קובי קובי, ילד שעבר יחד עם משפחתו למונטריאול מאנגליה. במהלך הסדרה רואים כיצד הוא מתמקם בעיר החדשה יחד עם משפחתו וחבריו החדשים. קובי קובי (Jacob Two-Two) – ילד החובב את ענפי הספורט הוקי קרח והיאבקות. הצעיר מבין חמישה ילדים. הוא מסתבך בהרבה צרות מבלי שהוא שם לב, מפני שהוא תמיד אומר את האמת. מורטי (Morty) – אבא של קובי קובי. כותב סדרת ספרי הרפתקאות. מבוסס באופן רופף על כותב סדרת הספרים עליה מבוססת סדרת הטלוויזיה, מרדכי ריצ'לר. פלורנס (Florence) – אמא של קובי קובי. תמיד אופטימית. דניאל (Daniel) – האח הבכור של קובי קובי. נער מרוחק, ציני וחסר תקנה שתמיד לובש שחור. הוא בקיא תמיד בכל הלהקות ושיגעונות המוזיקה החדשים. מרתה (Marfa) – אחותו הגדולה של קובי קובי. בעלת קישורים אקדמיים ואומנותיים. מפני שהיא נמצאת בגיל ההתבגרות היא רבה הרבה עם משפחתה. נוח ואמה (Noah and Emma) – בן ובת תאומים, אחים של קובי קובי. יש להם מועדון סודי משלהם, שם הם מעבירים את רוב הזמן. עד לעונה החמישית התאומים אינם אפשרו לקובי קובי להיכנס למועדון, דבר שגרם לו להשתוקק להיכנס לשם. יעקוב ברקוביץ' (Buford Orville Gaylord Pugh) – חברו הטוב ביותר של קובי קובי, שכמוהו הוא חדש בבית הספר. חוסר החרדה והדאגות שלו לא נובעים מחוסר אינטליגנציה, אלא מקושי להתמקד בדברים. רנה (Renée Ratelle) – קנדית-צרפתית בעלת מבטא. חברה טובה של קובי קובי ויעקוב. מר גרגרן (Principal I.M. Greedyguts) – מנהל בית הספר של קובי קובי. שונא ילדים. אוהב לאכול. ליאו לאוס (Leo Louse) – שרת בית הספר של קובי קובי. מורטי מחבב אותו בצורה מסתורית. גר עם אימו. גברת מלפפון חמוץ (Ms. Sour Pickle) – מורה לגאוגרפיה והמחנכת של קובי קובי בבית ספרו, אשר לא מחבבת אותו. היא אוהבת לצפות במשחקי הוקי, סוד אותו היא מסתירה. גארי "הנושך בברדס" (Gary a.k.a. The Hooded Fang) – מתאבק מקצועי ומפחיד עם תדמית של איש רע, אף על פי שקובי קובי גילה שהוא בעצם מתוק ועדין והוא מתנהג ככה רק בגלל החוזה שלו. סבא שאול (Zadie Saul) – סבא של קובי קובי מצד אבא. לויד (Lloyd) – תלמיד שחצן בעל עודף משקל. חלב וחלבון (Fish & Fowl) – צמד פושעים שמבצע פשעים כדי להשיג כסף מהיר. בשנת 2004 הדיבוב העברי בוים על ידי הדס מוזס, והופק על ידי נטע בן צבי. בשנת 2006 בדיבוב העברי בוים על ידי דני שגב, והופק על ידי אסנת סדן. בנוסף דיבבו בדיבוב העברי איריס זינגר, גלעד קלטר, לני כהן, יעקב בוך (2004), דני שגב (2006), הילה מערבי (2006) ונטלי פיק (2006). "קובי קובי", במסד הנתונים הקולנועיים IMDb (באנגלית) "קובי קובי", באתר Rotten Tomatoes (באנגלית) "קובי קובי", במסד הנתונים הקולנועיים KinoPoisk (ברוסית) "קובי קובי", במיזם "אישים" לתיעוד היצירה הישראלית